Հողակտորի առջև Արամ Խաչատրյանին նվիրված ցայտաղբյուրը կառուցելու թույլտվություն ստանալու համար Մերուժան Կոջարաբյանը դիմումներ է գրել տարբեր մարմինների և քաշքշուկի մեջ ընկել: Նա ցայտաղբյուրը մենակ է կառուցել մեկ գիշերվա ընթացքում և դիտավորյալ ցածր՝ 60 սմ, որպեսզի ջուր խմելիս մարդիկ խոնարհվեն Արամ Խաչատրյանի առաջ: 10 տարի առաջ ցայտաղբյուրի բացմանը մասնակցել են Մերուժանի հարևանները: Մերուժանը նաև նկարազարդել է հողակտորի հանդիպակաց մայթի աղբամանների հենապատը և ուրախությամբ է ասում, որ դրանից հետո աղբամաններից դուրս աղբ չեն գցում: